CELEX: 52014PC0543
Language: mt
Date: 2014-09-02
Title: Proposta għal DEĊIŻJONI TAL-KUNSILL Dwar il-pożizzjoni li trid tittieħed f’isem l-Unjoni Ewropea rigward l-istabbiliment ta’ lista ta’ 15-il arbitru għall-Protokoll dwar il-Kooperazzjoni Kulturali għall-Ftehim ta’ Kummerċ Ħieles. bejn l-Unjoni Ewropea u l-Istati Membri tagħha, minn naħa u r-Repubblika tal-Korea, min-naħa l-oħra

|
			
		
		
		52014PC0543
		
			Proposta għal DEĊIŻJONI TAL-KUNSILL Dwar il-pożizzjoni li trid tittieħed f’isem l-Unjoni Ewropea rigward l-istabbiliment ta’ lista ta’ 15-il arbitru għall-Protokoll dwar il-Kooperazzjoni Kulturali għall-Ftehim ta’ Kummerċ Ħieles. bejn l-Unjoni Ewropea u l-Istati Membri tagħha, minn naħa u r-Repubblika tal-Korea, min-naħa l-oħra /* COM/2014/0543 final - 2014/0251 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Il-Ftehim ta’
Kummerċ Ħieles bejn l-Unjoni Ewropea u l-Istati Membri tagħha,
min-naħa waħda, u r-Repubblika tal-Korea, min-naħa l-oħra[1] ġie applikat provviżorjament minn Lulju 2011.
Il-Protokoll dwar il-Kooperazzjoni Kulturali (minn hawn ’il quddiem:
il-Protokoll), konkluż mill-Partijiet fi ħdan il-qafas tal-FTA,
stabbilixxa qafas li fih l-Partijiet għandhom jikkooperaw biex
jiffaċilitaw l-iskambji fl-attivitajiet kulturali, fl-oġġetti u
s-servizzi, inkluż is-settur awdjoviżiv, u biex itejbu
l-kundizzjonijiet li jirregolaw tali skambji. 
B’deroga
mid-dispożizzjonijiet istituzzjonali tal-FTA, il-Kumitat
għall-Kummerċ ma għandu jkollu l-ebda ġuriżdizzjoni
fuq il-Protokoll. Minflok il-Kumitat dwar il-Kooperazzjoni Kulturali, stabbilit
fil-qafas tal-Protokoll u li hu magħmul minn uffiċjali anzjani mill-amministrazzjoni ta’ kull Parti,
għandu jwettaq il-funzjonijiet kollha tal-Kumitat għall-Kummerċ
fir-rigward ta’ dan il-Protokoll, fejn tali funzjonijiet ikunu relevanti
għall-finijiet tal-implimentazzjoni ta’ dan il-Protokoll. Il-Kumitat dwar
il-Kooperazzjoni Kulturali ltaqa’ għall-ewwel darba fit-5 ta’ Diċembru 2013
fi Brussell u l-Partijiet f’dik l-okkażjoni qasmu bejniethom informazzjoni
dwar il-bażijiet legali u l-attivitajiet kulturali rispettivi
tagħhom. 
Mal-Protokoll,
il-Partijiet ftehmu, inter alia biex jiġi mwaqqaf bord ta’
arbitraġġ ta’ 15-il individwu li huma lesti u kapaċi li jservu
ta’ arbitri fil-każ ta’ tilwim bejn il-Partijiet. Kull Parti għandha
tipproponi ħames individwi sabiex iservu ta’ arbitri. Il-Partijiet
għandhom jagħżlu wkoll ħames individwi li mhumiex
ċittadini tal-ebda Parti u li għandhom jaġixxu bħala
l-president tal-bord tal-arbitraġġ.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
L-Istati Membri
ġew ikkonsultati f’diversi okkażjonijiet permezz tal-Kumitat
tal-Kunsill għall-Affarijiet Kulturali (Committee for Cultural Affairs -
CAC) biex jiġu identifikati xi arbitri għas-soluzzjoni tat-tilwim
skont il-Protokoll. Wara s-sejħa għall-membri tas-CAC fit-30 ta’
Lulju 2013 kienu proposti seba’ ismijiet ta’ arbitri għall-UE. 
Il-Kummissjoni
Ewropea rċeviet il-lista ta’ arbitri Koreani fis-7 ta’ April 2014. 
Il-lista ta’
arbitri mhux Koreani li mhumiex tal-UE ġiet stabbilita wara
konsultazzjonijiet mad-delegazzjonijiet tal-UE għall-OECD u l-UNESCO
(f’Pariġi), u għan-NU (f’Ġinevra) kif ukoll mal-Parti Koreana.
L-arbitri
ntagħżlu fuq il-bażi tal-kriterji li ġejjin:
–              
Indipendenza: mhumiex affiljati mal-gvern ta’ xi
Parti, jistgħu jservu f’kapaċità individwali mingħajr ma
jieħdu struzzjonijiet minn kwalunkwe organizzazzjoni jew gvern fir-rigward
ta’ kwistjonijiet relatati mat-tilwima. Membri tal-gvernijiet u tal-partijiet u
l-uffiċjali tal-istituzzjonijiet tal-Unjoni ma jistgħux jiġu
kkunsidrati bħala indipendenti. 
–              
Il-konformità mal-Kodiċi ta’ Kondotta
għall-Membri tal-Bordijiet tal-Arbitraġġ u l-Medjaturi
(l-Anness 14-C tal-Ftehim ta’ Kummerċ Ħieles). 
–              
Esperjenza fir-relazzjonijiet internazzjonali
u/jew lawrja fil-liġi internazzjonali.
–              
Jekk possibbli, b’esperjenza ta’ ħidma fuq
każijiet kulturali u awdjoviżivi, idealment anki f’kuntest
internazzjonali.
–              
Jekk possibbli, l-esperjenza bħala
bħala arbitru fi kwistjonijiet ta’ kummerċ internazzjonali.  
3.           L-ELEMENTI LEGALI
TAL-PROPOSTA
Il-proċedura
għat-twaqqif ta’ dan il-bord ta’ arbritaġġ huwa stipulat
fl-Artikolu 3bis tal-Protokoll. Il-passi meħtieġa
ttieħdu, kif ġie spjegat fid-dettall hawn fuq.
L-Artikolu 3bis
(c) jindika li l-Kumitat dwar il-Kooperazzjoni Kulturali għandu (...)
jistabbilixxi lista ta’ 15-il individwu li jkunu lesti u kapaċi jservu ta’
arbitri. Skont l-Artikolu 11 tar-Regoli ta’ Proċedura tal-Kumitat
dwar il-Kooperazzjoni Kulturali, il-Kumitat għandu jadotta
d-Deċiżjoni dwar l-istabbiliment ta’ lista ta’ 15-il arbitru bi
ftehim bejn il-Partijiet (ara l-abbozz ta’ hawn taħt).
Biex
tagħmel dan hija meħtieġa Deċiżjoni tal-Kunsill dwar
il-pożizzjoni li għandha tittieħed f’isem l-Unjoni Ewropea
rigward l-istabbiliment ta’ lista ta’ 15-il arbitru għal dan il-Protokoll
skont l-Artikolu 6 tad-Deċiżjoni tal-Kunsill 2011/265/UE.
4.           IMPLIKAZZJONI
BAĠITARJA 
Mhux
applikabbli
5.           ELEMENTI MHUX
OBBLIGATORJI 
Mhux
applikabbli
2014/0251 (NLE)
Proposta għal
DEĊIŻJONI TAL-KUNSILL
Dwar il-pożizzjoni li trid
tittieħed f’isem l-Unjoni Ewropea
rigward l-istabbiliment ta’ lista ta’ 15-il arbitru għall-Protokoll dwar
il-Kooperazzjoni Kulturali għall-Ftehim ta’ Kummerċ Ħieles.
bejn l-Unjoni Ewropea u l-Istati Membri tagħha, minn naħa
u r-Repubblika tal-Korea, min-naħa l-oħra
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjament tal-Unjoni Ewropea, u b’mod partikolari l-Artikolu 167(3),
flimkien mal-Artikolu 218(9) tiegħu,
Wara li kkunsidra l-proposta tal-Kummissjoni
Ewropea,
Billi:
(1)       Fit-23 ta’ April 2007
l-Kunsill awtorizza lill-Kummissjoni biex tinnegozja Ftehim ta’ Kummerċ
Ħieles mar-Repubblika tal-Korea f’isem l-Unjoni Ewropea u
l-Istati Membri tagħha.
(2)       Dawk in-negozjati kienu
konklużi u l-Ftehim ta’ Kummerċ Ħieles bejn
l-Unjoni Ewropea u l-Istati Membri tagħha, minn naħa, u
r-Repubblika tal-Korea, min-naħa l-oħra[2], (“il-Ftehim”) ġie
ffirmat fis-6 ta’ Ottubru 2010. Il-Ftehim fih Protokoll dwar
il-Kooperazzjoni Kulturali (“il-Protokoll”) li, skont l-Artikolu 1
tiegħu, jistabbilixxi l-qafas li fih il-Partijiet għandhom
jikkooperaw biex jiffaċilitaw l-iskambji li jirrigwardaw l-attivitajiet,
l-oġġetti u s-servizzi kulturali.
(3)       Skont l-Artikolu 15.10(5)
tal-Ftehim, dan ġie applikat b’mod provviżorju
bid-Deċiżjoni tal-Kunsill 2011/265/UE[3]
(“id-Deċiżjoni”) mill-1 ta’ Lulju 2011, sakemm jitlestew
il-proċeduri għall-konklużjoni tagħha. Skont
l-Artikolu 6 tad-Deċiżjoni, il-pożizzjoni li għandha
tieħu l-Unjoni fil-Kumitat dwar il-Kooperazzjoni Kulturali (“il-Kumitat”)
dwar deċiżjonijiet li jkollhom effetti legali għandha tiġi
ddeterminata mill-Kunsill li jaġixxi skont it-Trattat. 
(4)       L-Artikolu 3bis
tal-Protokoll jipprovdi li, immedjatament wara t-twaqqif tiegħu,
il-Kumitat għandu jistabbilixxi lista ta’ 15-il individwu li huma lesti u
kapaċi jservu ta’ arbitri.
(5)       L-Unjoni għandha
tiddetermina l-pożizzjoni li għandha tittieħed fir-rigward
tal-istabbiliment tal-lista ta’ arbitri.
ADOTTA
DIN ID-DEĊIŻJONI: 
Artikolu 1
Il-pożizzjoni li għandha
tieħu l-Unjoni Ewropea fil-Kumitat dwar il-Kooperazzjoni Kulturali,
imwaqqaf mill-Ftehim ta’ Kummerċ Ħieles bejn l-Unjoni Ewropea u
l-Istati Membri tagħha, minn naħa, u r-Repubblika tal-Korea,
min-naħa l-oħra, fir-rigward tal-istabbiliment tal-lista ta’ 15-il
indivdwu li jservu ta’ arbitri għandhu tkun ibbażata fuq l-abbozz
tad-deċiżjoni tal-Kumitat dwar il-Kooperazzjoni Kulturali,
mehmuż ma’ din id-Deċiżjoni.
Artikolu 2
Din id-Deċiżjoni tidħol
fis-seħħ fid-data tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 127, 14.5.2011, p. 6.
[2]               ĠU L 127, 14.5.2011, p. 6.
[3]               Id-Deċiżjoni tal-Kunsill 2011/265/UE tas-16 ta’ Settembru 2010 dwar
l-iffirmar, f’isem l-Unjoni Ewropea, u l-applikazzjoni provviżorja
tal-Ftehim ta’ Kummerċ Ħieles bejn l-Unjoni Ewropea u l-Istati Membri
tagħha, min-naħa waħda, u r-Repubblika tal-Korea, min-naħa
l-oħra (ĠU L 127, 14.5.2011 p. 1).
ANNESSI
għall-
Proposta għal Deċiżjoni
tal-Kunsill
Dwar il-pożizzjoni li trid
tittieħed f’isem l-Unjoni Ewropea fir-rigward tal-istabbiliment ta’ lista
ta’ 15-il arbitru għall-Protokoll dwar il-Kooperazzjoni Kulturali anness
mal-Ftehim ta’ Kummerċ Ħieles bejn l-Unjoni Ewropea u l-Istati Membri
tagħha, minn naħa, u r-Repubblika tal-Korea, min-naħa
l-oħra
ANNESS 1
ID-DEĊIŻJONI
Nru 2 TAL-KUMITAT DWAR IL-KOOPERAZZJONI KULTURALI TAL-UE U L-KOREA
dwar l-istabbiliment ta’ lista ta’ arbitri msemmija fl-Artikolu 3bis
tal- 
Protokoll dwar il-Kooperazzjoni Kulturali anness mal-Ftehim ta’ Kummerċ
Ħieles bejn
l-Unjoni Ewropea u l-Istati Membri tagħha, minn naħa, u r-Repubblika
tal-Korea, min-naħa l-oħra
IL-KUMITAT DWAR IL-KOOPERAZZJONI
KULTURALI,
Wara li kkunsidra l-Protokoll
dwar il-Kooperazzjoni Kulturali anness mal-Ftehim ta’ Kummerċ Ħieles
bejn l-Unjoni Ewropea u l-Istati Membri tagħha, minn naħa, u
r-Repubblika tal-Korea, min-naħa l-oħra, iffirmat fi Brussell
fis-6 ta’ Ottubru 2010, (“il-Partijiet” u “l-Protokoll”), u
b’mod partikolari l-Artikolu 3bis tiegħu,
Billi:
(1)                   
Il-Ftehim jistipula
mekkaniżmu għas-soluzzjoni tat-tilwim li permezz tiegħu kull
tilwim jiġi solvut quddiem bord ta’ arbitri,
(2)                   
F’każ ta’ tilwima,
il-Partijiet għandhom jikkonsultaw sabiex jaslu għal ftehim dwar
il-kompożizzjoni tal-bord tal-arbitraġġ.
(3)                   
Jekk il-Partijiet ma
jkunux jistgħu jaqblu fuq il-kompożizzjoni tal-bord
tal-arbitraġġ, il-bord għandu jkun magħmul bil-polza minn
lista ta’ ismijiet stabbilit skont l-Artikolu 3bis tal-Protokoll.
(4)                   
Il-Partijiet qablu dwar
lista ta’ 15-il arbitru, 
ADOTTA DIN
ID-DEĊIŻJONI:
Artikolu 1
Il-lista
ta’ 15-il arbitru hija b’dan stabbilita skont l-Artikolu 3bis(c)
tal-Protokoll.  Il-lista hija stabbilita fl-Anness ta’ din
id-Deċiżjoni.
Artikolu 2
Din
id-Deċiżjoni tidħol fis-seħħ fid-data tal-adozzjoni
tagħha. 
Magħmul fi 
Għall-Kumitat
dwar il-Kooperazzjoni Kulturali
Id-Direttur Ġenerali tad-Direttorat Ġeneral
għall-Edukazzjoni u l-Kultura
Il-Kummissjoni Ewropea
L-Ewwel Viċi Ministru
Il-Ministeru għall-Kultura, l-Isport u t-Turiżmu
tar-Repubblika tal-Korea 
ANNESS 2
IL-LISTA
TAL-ARBITRI
L-arbitri
proposti mill-UE
·                        
James BRIDGEMAN 
·                        
Ursula KRIEBAUM 
·                        
Alessandra LANCIOTTI 
·                        
Hélène RUIZ FABRI 
·                        
Jan WOUTERS 
L-arbitri proposti mill-Korea
·                        
Byung-Chol YOON
·                        
Eun Young PARK
·                        
Young Jae CHO
·                        
Seung-Soo CHOI
·                        
Chang Hwan SHIN
Il-Presidenti
·                        
Florentino P. FELICIANO (Il-Filippini)
·                        
Juan Antonio DORANTES (il-Messiku)
·                        
Christan HABERLI (l-Isvizzera)
·                        
Leng Sun CHAN (il-Malasja)
·                        
Teresa CHENG (iċ-Ċina)